hu hu hu hu hu hu hu hu es hu hu hu en hu fr en en es en en hu en hu pl hu de hu hu hu hu hu hu hu hu hu en hu en hu hu hu hu hu hu nds hu hu es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en fr hu en en en en en en en hu en en es hu de hu hu hu hu hu en en hu en en en cs en en fr hu en es en hu hu hu hu hu hu hu en fi hu sv pt pt hu de hu hu hu it en hu it de en hu cs hu hu de en hu de en en de de en en en cs hu hu en en hu de pl et en hu ru hu hu hu hu hu en nl hu hu en en en en hu de en hbs_lat pl sv en en hu sv en en zh br it hu en en de cs sv hbs_lat en hu fr en nl hu fr en nl en fr en en hu en en de hu de fr en hu en nl en de de en de en es fr de en de de hbs_lat en sk fr pt fr en fr hu hu hu hu hu hu hu fr hu hu it fr sk hu hu hu hu ca hu en hu hu de hu hu hu hu en hu pl en hu cs es hu hu hu pt mk ca hu en hu sv hu hu hu es es hu hu en hu en hu hu cs hu hu hu hu hu cs hu ca hu ceb hu hu hu es hu hu es hu hu hu hu hu it hu hu hu hu hu es hu hu hu de hu hu hu hu hu el hu hu de es es en hu hu hu hu hu hbs_lat is sk is hu en fa hu hu hu hu sl en hu it hu hu hu ja hu hu hu sl hu hu en hu hu hu hu hu en hu hu fr de hu hu hu hu en es et hu hu hu pt hu hu hu hu hu hu hu en hu en hu hu hu hu hu hu hu hu hu hu hu pt hu hu en hu hu cs en hu hbs_lat hu en hu hu en hu hu ca hu hu hu hu hu hu hu hu he hu hu hbs_lat es en hu en hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu hu en cs de hu hu fr hu fr hu fr hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bg ca hbs_lat cy da de el es et fa fi fr lt he hbs_lat hy id it ja ko lt en ms nl nb pl pt ru hbs_lat hbs_lat sv tr fy zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 9.
Ugrás a navigációhoz Ugrás a kereséshez
The Engine Room - "A Perfect Lie"
2003. július 22. – 2010. március 3.
Bár szigorúan véve nem szappanopera, rendelkezik epizódokon átnyúló cselekményszálakkal. Az első négy évad az USA keleti partján játszódik, Miamiben. Az ötödik évadban a szereplők átköltöznek Los Angelesbe. Ez csak technikai jellegű módosítás volt, hiszen a sorozatot sohasem forgatták Miamiban.
Legelső évada hatalmas siker volt, így a folytatás sem váratott magára sokat. Magyarországon a Viasat 3 sugározta. A forgatókönyvírók 2008-as sztrájkja miatt az eredetileg 22 részes évadot félbevágták: így hazánkban 14 rész ment le ötödik évadként, a maradék nyolc pedig a hatodik évad részét képezi.
A sorozat pontosan 100 epizód után, 2010. március 3-án ért véget. Vetítése nem volt botrányoktól mentes, a bizarr szituációk, extrém műtétek, a szexualitás, az erőszak, és a drogfogyasztás nyílt ábrázolása miatt többször is kritikával illették az alkotókat.
8 Megtörtént esetek a sorozatban
Első évada a legnagyobb nézőszámokat hozta az amerikai kábelcsatornák között, így a folytatás kézenfekvő volt. Az ötödik évad a forgatókönyvírók 2007-es sztrájkja miatt csonka maradt volna, ezért azt a megoldást választották, hogy kettészedték: a második fele, kiegészítve, 2009-ben került adásba. A technikailag hatodik szezon ezt követően készült el, és tartott egészen 2010-ig.
Alább a cselekmény részletei következnek!
A cselekmény elején Sean és Julia házassága megromlik, s mindketten külön utakon kezdenek el járni. A klinikán pedig végzetes hibát követnek el: egy kolumbiai drogbárót, Escobar Gallardót (Robert LaSarde) haragítják magukra, amiért segítettek egy ellenfelének elmaszkíroznia a külsejét. Arra kényszeríti őket, hogy nők melleibe rejtett kokainos zacskókat segítsenek neki csempészni. A páros csak rafinált trükkökkel éri el, hogy a maffiózó békén hagyja őket: elmaszkírozzák az ő külsejét is, de szándékosan egy körözött bűnöző arcképére változtatják át, s így Gallardo rács mögé kerül. Időközben Christian kénytelen szembenézni az apasággal: az Anonim Szexfüggők klubjában ismerkedik meg Gina Russóval (Jessalyn Gilsig), aki állítása szerint tőle terhes. A szülőszobában azonban nem várt meglepetés éri: a kisfiú, Wilber afro-amerikai. Ennek ellenére vállalja az apaságot. Közben alkalmi kapcsolatokat létesít egy Kimber Henry nevű modellel (Kelly Carlson). Sean életében pedig törés következik be: szétválnak útjai Juliával. Tragikus kapcsolatba kezd egy halálos beteg nővel, majd végül visszatalál Juliához.
A második évadban Sean és Christian betöltik a negyvenedik életévüket. Christiantől és Ginától elperlik Wilbert az igazi szülei. A kétségbeesett Christiannek Julia megvallja, hogy Matt, a fia (John Hensley), valójában nem Seantól van, hanem tőle. Mikor ezt Sean megtudja, a két barát közt megromlik a viszony, de később belátják, hogy csak együtt érnek igazán valamit. Matt közben kínos kalandokba keveredik: egy nála idősebb életvitel-tanácsadóval, Ava Moore-ral (Famke Janssen) kerül szexuális viszonyba, akiről azonban később kiderül, hogy valójában átoperált férfi. Mindennek a tetejébe újra felbukkan Kimber, aki ezúttal a pornóiparban tevékenykedik, és viszonyt kezd Seannal. Két fontos dolog történik még az évad során: Gináról kiderül, hogy HIV-pozitív, és ezért Christian utánajár, hogy Wilber nem lett-e beteg (szerencsére nem). A másik dolog, hogy felbukkan egy álarcos bűnöző, a Késes, aki megerőszakolja áldozatait, majd késsel elcsúfítja az arcukat. Miután Sean elvállalja az áldozatok ingyenes műtétét, felhívja magára a Késes figyelmét, aki figyelmeztetésül megtámadja őt. Mivel átmenetileg képtelen műteni, egy fiatal atlantai sebész, Quentin Costa (Bruno Campos) jön helyettesíteni őt. Mivel a műtétek továbbra is zajlanak, a Késes ismét lecsap, ezúttal Christianre. Összevagdossa, sőt meg is erőszakolja őt, amit csak nagyon nehezen hever ki.
A harmadik évadban a megerőszakolása miatt lelkibeteg Christiant átmenetileg Quentin Costa helyettesíti. A perverz orvos a frissen elvált Seant és a visszatért Christiant is bevonja néhány játékába, utóbbi így kezd viszonyt a Késes-ügyben nyomozó Kit McGraw-val (Rhona Mitra) is. Matt teljesen összezavarodik szexuális orientációját tekintve, így először egy transzvesztitával, majd egy szélsőjobboldali eszméket valló lánnyal kezd kapcsolatba, s ezért kapcsolata Seannal megromlik. Sean különféle okok miatt ott is hagyja a klinikát, és a tanúvédelmi programban kezd dolgozni, mint új személyazonosságok létrehozója, ám a tragikus sorsok végül visszaterelik őt a rendelőbe. Christian és Kimber elmélyítik kapcsolatukat, és az esküvőt tervezgetik, ám a menyasszony nem jelenik meg az oltár előtt. Mint utóbb kiderül, a Késes elfogta, és agymosásnak vetette alá, s ezért többé semmit nem akar Christiantől. Quentin elkezd udvarolni Juliának, ami idegesíti Seant, ám mikor leleplezi, hogy a férfi biszexuális, az megszakítja vele a kapcsolatot. Időközben kiderül, hogy Julia terhes, az apa pedig nem lehet más, mint Sean. Christian visszanyeri a felügyeletet Wilber felett. Az évad végén Matt végül kibékül Seannal, ám volt barátnőjének rasszista apja nem nézi jó szemmel, hogy bocsánatot kér az egykor általa megsértett transzvesztitától - ezért mindkettejüket foglyul ejti és kegyetlen próbának veti alá őket. Mindeközben a Késes is felbukkan, ezúttal úgy, hogy Quentint támadta meg. Az évad egy fergeteges évadzáróval ér véget: a dupla epizódban Mattnek is kemény próbát kell kiállnia, valamint Christiannek és Seannak is. A Késes felfedi kilétét: ő Quentin Costa és Kit McGraw is, akik ráadásul testvérek, és mivel vérfertőző viszonyból születtek, egy genetikai rendellenesség miatt Quentinnek nincs is pénisze.
A hosszú ötödik évad során Los Angelesben folytatják hőseink. Sean híres sorozatsztár lesz a "Szívek és szikék" című szappanoperában, Christian pedig, elirigyelve népszerűségét, hímprostituáltként kezd el tevékenykedni. A dolgok azonban bonyolódni kezdenek, amikor felbukkan Julia, magával hozza gyerekeit, valamint új szerelmét, aki egy nő, Olivia. Neki is van egy lánya: az érzéki, de veszélyes Eden, aki megkörnyékezi Sean-t. Ugyanakkor rossz hatással van Sean lányára, a kis Annie-re, de Christiant is megzsarolja. Matt váratlanul felbukkan lányával, Jennával; mint kiderül, Kimber kidobta őt, mert drogfüggő lett, ráadásul összejött Rammel, a pornósztárral, s a gyereket is elvették tőle. A sebészek jobbkeze, Liz, aki leszbikus, rávezeti Juliát, hogy ő nem az, s ezért szakítanak Oliviával, s helyette Christiannél köt ki. Eden bosszút esküszik Julia ellen. Hogy Sean elterelje Christian figyelmét, felveszi titkárnőnek Gina Russót. Bár sikerrel is jár, egy szexbaleset következtében Gina lezuhan egy háztetőről és szörnyethal. Eközben Matt, kórházi ápolónőjének köszönhetően, sikeresen felépül súlyos égési sérüléseiből, s új életet kezd egy fiatal lánnyal, akiről azonban sajnálatos módon kiderül, hogy a féltestvére, mert neki is Christian az apja. Sean mellé szegődik egy mániákus nőszemély, Colleen, aki menedzsernek hazudja magát (valójában azonban egy pszichopata plüssmackógyártó), s beférkőzik Sean életébe. Amikor rájön, hogy csúnyán átverték, kidobja. Mivel anyja vissza akar menni hozzá, Eden először megkísérli megmérgezni Juliát, majd amikor nem jár sikerrel, lelövi. Julia ettől amnéziás lesz, s ezt kihasználva Sean elhiteti vele, hogy ők boldog házasok. Egy autóbalesetben Christian és Annie csúnya sérüléseket szereznek, s miközben Sean a lányát műti, a pszichopata Colleen az életére tör, és leszúrja egy késsel.
A támadót végül sikerül megölni, de Sean tolószékbe kényszerül, s az állapotát kihasználva sajnáltatja magát. Ennek hatására Matt úgy dönt, ő is sebész szeretne lenni, s megkezdi tanulmányait. Liz rákszűrésre megy, s Christian is elkíséri. Nagy nehezen sikerül őt is rávenni a szűrésre, s ekkor kiderül, hogy mellrákja van, ami férfiak körében igen ritka. A betegsége miatt teljesen padlóra kerül, s csak egyetlen ember áll mellette: Liz. Olivia váratlanul meghal egy plasztikai műtét közben, Sean pedig felvesz a kilépett Liz helyett egy új altatóorvost, Teddy személyében, akivel szexuális kapcsolatra lép. A halálra készülő Christian megkéri Liz kezét, a Ram által kidobott Kimber pedig emiatt búslakodik. Az esküvő után, de még a nászút előtt az orvos sokkoló hírt közöl Christiannel: egyáltalán nincs semmi baja, a leleteit összecserélték.
Lizt mint leszbikus altatóorvost ismerhettük meg a műtétek során. Kiáll a betegek, s főként a nők jogaiért is, néha a két sebész ellenére is. Az első évad folyamán rövid viszonya lett egy transszexuális pácienssel, Sofia Lopezzel. Ez azonban kettejük különbözősége miatt hamar véget ér. Később a drogcsempész Escobar Gallardo lábon lőtte őt, amiért Sean és Christian nem engedelmeskedtek neki. A sérüléseit a Bermudákon pihente ki.
A negyedik évadban tanúja lesz, hogy új főnökük, Michelle, intim helyzetbe kerül egy James nevű idős nővel a parkolóházban. Miután együttérzését tudatja Michelle-lel, az ki akarja rúgni. Ám a személyzet ellenállása miatt eláll ettől. Később a szervcsempészek áldozata lesz egy melegbárban: ellopják a veséjét. Lábadozása alatt továbbra is dolgozik. Megismerkedik Poppyval, a fiatal altatóorvossal, aki mély benyomást tesz rá, és emiatt megműtteti magát. Escobar visszatérésekor revansot vehetne, de letesz róla. Ám mikor a drogcsempész meghal, segít Christiannek és Seannal eltüntetni a holttestet.
Az ötödik évadban, mikor rájön, hogy Julia viszonyt kezdett Olivia Lorddal, hitetlenkedni kezd: szerinte csak kíváncsiságból történik a dolog. Ám közte és Julia között megromlik a viszony, mikor közel kerül Oliviához. Amikor Christiant halálos betegséggel diagnosztizálják, Liz mély együttérzését tanúsítja, aminek köszönhetően egyre közelebb kerülnek egymáshoz. Egy alkalommal szeretkeznek is, aminek hatására Liznek először lesz orgazmusa egy férfival. Kezdődő kapcsolatuk zátonyra fut, amikor Christian újra elkezdi váltogatni a partnereit, ezért visszaköltözik Miamiba. Amikor Christian megtudja, hogy a rákja kiújult, Liz után utazik, és megkéri a kezét, hogy mellette lehessen élete hátralévő idejében. Liz bár eleinte vonakodik, végül beleegyezik. Házasságkötésük után nem sokkal Christian megtudja, hogy mégsem beteg. Emiatt elválnak, és bár eleinte mindenét el akarja perelni, végül megbocsát Christiannek. Később szeretne egyenrangú partner lenni a cégnél, de mivel csak egyszerű aneszteziológus, erre nincs lehetősége. Hosszas magánéleti kudarcok után Sean vállalja, hogy spermadonor lesz, hogy végre felnevelhessen egy gyereket, majd Sean távozása után Christian beveszi maga mellé partnernek.
Liz vezetéknevét az első epizódokban még Winters-nek mondták.
Ezután az első évad utolsó két epizódjában tér vissza. Kiderül, hogy a legújabb páciensért, aki egy mellimplantátumait eltávolíttatni kívánó nő, Escobar a felelős. Az implantátumokban heroin van, amelyeket így csempésznek be az Államokba. Arra kényszeríti Christiant és Seant, hogy a sebészi tehetségükkel segítsenek neki a drogcsempészetben, hogy ledolgozzák azt a 300 ezer dollárt, amit Silviótól kaptak - máskülönben elmeséli a rendőrségen a halálának a körülményeit. Ugyanakkor hiába keresik meg a pénzt, továbbra is munkát követel tőlük, sőt már szervkereskedelemben közreműködésre is kényszeríti őket. Miután megtagadják az együttműködést, lábon lövi Lizt. A kétségbeesett Sean elszánja magát, hogy megöli őt, de képtelen megtenni. Escobar felajánlja, hogy eltűnik az életükből, ha egy utolsó műtétet még megcsinálnak neki: szeretné, ha átalakítanák az arcát és leszednék a tetoválásait, mert az FBI már a nyomában van. Sean és Christian meg is műtik, de egy olyan ember arcát műtik rá, aki szintén rajta van az FBI toplistáján - így Escobart végül letartóztatják.
Ezután a második évad legvégén jelenik meg Escobar, mint egy látomás Sean előtt, aki arra bátorítja őt, hogy ölje meg a Késest. Másodjára mint szellemkép, a negyedik évadban jelenik meg, ahol a kábítószer hatása alatt álló Sean gonosz énjét jelképezi. Arra próbálja meg rábírni Seant, hogy csalja meg Juliát. Két epizóddal később pedig újfent mint látomás jelenik meg, amikor a bébiszitter, Monica megölésére buzdít.
Mindeközben Escobar igazából a börtönben van, és azt tervezgeti, hogy megszökik a börtönből, méghozzá újdonsült szexrabszolgája, a bukott plasztikai sebésszel, Merrill Bobolittal. Felgyújtja magát, majd műtétet követel a sérüléseinek a helyrehozatalára, azt állítván, hogy mindez azért van, mert gyermekmolesztálónak nézték. Seant és Christiant bírják rá a visszacsináló műtétre, ám miután megtörténik a műtét, Escobar fegyvert kap, és ennek segítségével megszökik. Amikor újra megjelenik Sean előtt, azt hiszi, hogy megint csak egy látomást lát, de kiderül, hogy ez nem így van. Escobar azt tanácsolja Seannak, hogy vallja be bűneit Juliának, majd elmondja, hogy úgy érzi, most már kvittek, és nem követel tőlük többé semmit. Később kiderül, hogy Escobar áll a szervkereskedő hálózat mögött, amelyben Michelle Landau és James is érintettek. James öngyilkossága után Michelle-t kényszeríti arra, hogy a hálózat feje legyen, és hogy érje el Christiannél, hogy műtse meg a feleségét, Galát. A sebészek kelletlenül, de elvégzik a feladatot. Liz a lábadozóban meg akarja ölni Escobart, de képtelen megtenni. Váratlanul Gala kaparintja meg a fegyvert, aki hidegvérrel végez Escobarral, megszerezve így a drogbirodalom feletti irányítást. Akárcsak Silvio Perez holttestét, Escobarét is aligátorokkal etetik fel, így tüntetik el. Később már csak egyszer jelenik meg látomásként, a hatodik évadban, amikor a lánya, Aurelia, felkeresi a McNamara/Troyt, hogy megtudjon az apjáról egyet s mást.
Escobar rendkívül hidegvérű, azonban ha felidegesítik, nagyon durván is tud viselkedni. Egész testét tetoválások borítják, de a nyilvánosság előtt legtöbbször ingben és zakóban mutatkozik. Kedveli a nyolcvanas évek zenéjét, az egyik kedvenc száma (Gary Numan-től a "Cars") többször is hallható a sorozatban, amikor felbukkan.
Quentin Costa legelőször a második évad utolsó előtti részében bukkant fel, mint atlantai plasztikai sebész. Azért jött Miamiba, hogy helyrehozza Sean arcát, amit a Késes nevű rejtélyes maszkos bűnöző pengéjével felvágott, pusztán azért, hogy ne műtse meg többé egyik áldozatát sem.
A harmadik évadban Sean felveszi állandó munkatársként Quentint (Christian ezt eleinte ellenzi), mivel Christian képtelen kiheverni azt, hogy a Késes rátámadt és megerőszakolta. Pár hét leforgása után Sean és Christian is rájön, hogy Quentin biszexuális. Miután Sean váratlanul felmond a sebészeten, Christian és Quentin együtt műtenek, de Quentin drogfogyasztás gyanújába keveredik. Christian ezért egy műtét elvégzéséhez visszahívja Seant, aki később visszalép a praxisba is. Sean visszatérése után közte és Quentin között még feszültebb lesz a viszony, amikor kiderül, hogy Quentin viszonyt folytat Sean exnejével, Julia McNamarával. Mikor Costát rajtakapja, hogy az egyik férfi páciensükkel szeretkezik, megfenyegeti, hogy távozzon, különben visszavonatja az engedélyét. Sikerül kompromisszumos megoldást találni: kifizetik a szerződéséből hátralévő időt kedvezményesen, ám ennek ellenére a városban marad, és Julia szépségszalonjában kezd praktizálni, egészen addig, míg innen is el nem bocsátják.
Amikor Juliáról kiderül, hogy terhes, mindenki arra gondol, hogy az Quentin gyereke. Ám mikor bevallja Christiannek, hogy sosem voltak együtt, világosan látszik, hogy az csak Sean gyereke lehet. A harmadik évad utolsó előtti részében kiderül, hogy Quentinnek nincs pénisze. Ez genetikai rendellenességre vezethető vissza, szülei ugyanis vérfertőző viszonyban éltek. A szezonzáró epizódban kiderül, hogy Quentin Costa volt a Késes, méghozzá Kit McGraw segítségével, aki valójában a testvére. Ez az epizód mutatja be, hogy Quentin és Kit szülei rokonok voltak, ami magyarázat a veleszületett rendellenességeikre.
Landau sikeres üzletember, aki a negyedik évad első epizódjában felvásárolja a McNamara/Troy plasztikai sebészetet. Eleinte csak mint lehetséges páciens bukkan fel (péniszimplantátumokat szeretne), és több betegsége is felmerül (többek között hererák miatt eltávolított herék).
Felesége és üzleti partnere Michelle Landau, aki legalább fele olyan idős, mint ő. Miután megtudja, hogy Christian és a felesége együtt voltak, arra kényszeríti őket, hogy a szeme láttára szeretkezzenek, mivel ő nem tudja orgazmushoz juttatni feleségét. Ezután ő is megpróbálkozik vele, de szélütést kap. Miután Michelle megvallja neki, hogy már nem szereti, amiért erre kényszerítette; még nagyobb stresszt kap, amibe belehal. Halála után a veséjét Michelle egyik ismerőse, James kapja meg.
Eden Julia új szerelmének, Olivia Lordnak a lánya. Már a kezdetektől fogva vonzódik Julia volt férjéhez, Seanhoz, és eleinte ki is alakul köztük valami. Ám mikor Sean észreveszi, hogy tizenkét éves lányát, Annie-t károsan befolyásolja, a viszony elhidegül köztük. Eden ráveszi a lányt, hogy zsírleszívásra van szüksége, amit Sean visszautasít.
Ezután Eden megzsarolja Sean legjobb barátját és üzleti partnerét, Christiant: zsírleszívást követel a hallgatásáért cserébe (Christian viszonyt kezdett Juliával). Ehelyett viszont csak fogyasztótablettákat kap, majd Christian azt mondja az anyjának, hogy ellopta tőle. Ezért Eden hat hétre elvonóra kerül, és amikor visszatér, bosszút esküszik. Azt hazudja, hogy az elvonón megtámadták, és ezért megműtteti a kezét. Megpróbálja ugyan felfedni a titkot, de nem jár sikerrel, és Seannal is szorosabbra fűződik a viszonya. A karácsonyi epizódban megmérgezi Juliát egy higanyos süteménnyel. Amíg ő betegeskedik, Kimber segítségével beszáll a pornóiparba. Miután Julia felépül, azt hazudja, hogy feladja magát a rendőrségen, de ehelyett fejbelövi Juliát egy pisztollyal. Emiatt Juliának részleges amnéziája lesz.
Bővebben: A Kés/Alatt epizódjainak listája
A Kés/alatt a nagyvilágban:
Évad száma és az adás ideje
Fox Latin America (spanyol felirattal) és Artear´s Channel 13 (spanyol nyelven)
4. évad – Csütörtök, 22h
Arena (1. és 2. évad)
3. évad – Hétfő, 21.30h
Nip/Tuck – Schönheit hat ihren Preis
(„Nip/Tuck – A szépségnek ára van”)
3. évad – 2007. május 6-án befejezték
Kanaal Twee (holland felirattal) és Be Tv
Mreza Plus (bosnyák felirattal)
Fox Latin America (brazil portugál felirattal) és SBT (portugál nyelven)
2004. augusztus 17. (Fox) és 2006. december 17. (SBT)
3. évad – Csütörtök, 22h (Fox) and 1. évad – Vasárnap, 23h (SBT)
Nova TV és Fox life
Szombat, 21.30h (Nova TV)
Csütörtök, 22:30h (Fox life)
2007. március 3. & 4.
4. évad – Szombat v. Vasárnap, 22h. 2. évad – Szombat és Vasárnap éjfélkor (franciául)
Cortes y Puntadas (TVN)
TVN (spanyol nyelven) és Fox Latin America (spanyol felirattal)
RCN TV (spanyol nyelven) és Fox Latin America (spanyol felirattal)
Fox Latin America (spanyol felirattal)
RTL Televizija (horvát felirattal)
1. évad – Kedd, Szerda, Csütörtök, 22:40h
Kanal 4 (dán felirattal)
Fox Latin America (spanyol felirattal)
Fox Latin America (spanyol felirattal)
és Ecuavisa (spanyol nyelven)
Fox Latin America (spanyol felirattal)
Kanal 2 (észt felirattal)
Muodon vuoksi (Alakért vagy alakiságért)
Paris Première és M6
Nip/Tuck – Schönheit hat ihren Preis
(„Nip/Tuck – A szépségnek ára van”)
Pro 7 (német nyelven) és
Premiere (pay-TV) (német nyelven)
Csütörtök, 22:35h and Hétfő, éjfél.
Stöð 2 (izlandi felirattal)
TG4 és Sky One (eredeti angol hanggal)
4. évad (csak a TG4-en) Csütörtök, 21:05h. Ismétlés: következő Hétfő, 22:30h.
2004. március 5. and 2006. április 12.
Csütörtök & Péntek, 22:50h és Csütörtök 22:00h.
(„Nip/Tuck: Miami Plasztikai Sebészek”)
FOX és SKY PerfecTV! (japán felirattal)
8TV (maláj felirattal) és AXN
Szombat, 23:45h és Hétfő 23:00h.
Fox Latinamerica (spanyol felirattal),
SKY (spanyol felirattal) és
Orbit Network – America Plus Channel
VPRO (Nederland 3) (holland felirattal)
1. évad – Szombat, 21:55h
3. évad – Hétfő, 21:30h NZDT
Orbit Network – America Plus Channel és TNT Asia (arab felirattal)
Fox Latin America (spanyol felirattal)TVMax (spanyol nyelven)
Fox Latin America (spanyol felirattal)Frecuencia Latina (spanyol nyelven)
4. évad – Csütörtök, 22:00h
AXN és Entertainment Central (eredeti angol hanggal)
TVN (1., 2. és 3. évad)
3. évad – Szerda, 0:15h
Fox Life (portugál felirattal)
FX Network (eredeti angol hanggal)
PRO TV (román felirattal)
3. évad – Hétfő, 22:30h
4. évad – Kedd, 21:30h
Videoland MAX-TV (mandarin felirattal)
United Broadcasting Corporation és Series Ch. 21 (thai felirattal)
Sky One, Sky Three és Channel 4 (az 1. és 2. évadok ismétlése)
3. évad – Sky Three – Kedd, 22:00h
Fox Latin America (spanyol felirattal)
Megtörtént esetek a sorozatban[szerkesztés]
Ryan Murphy, a sorozat készítője úgy nyilatkozott, hogy a sorozatban látható műtétek száz százalékig a valóságon alapulnak.[1]
Az első évad 13. epizódjában („Escobar Gallardo”), egy drogbárónak az arcát műtik át, hogy felismerhetetlen legyen. 1997 júliusában Amado Carrillo Fuentes, a világ egyik legkeresettebb drogcsempésze, meghalt a műtőasztalon, miközben a testét teljesen átalakító műtétet hajtottak végre rajta.[2]
A második évad 4. epizódjában („Mrs. Grubman”) a páciens plasztikaiműtét-függőségben szenved. Ez egy valóban létező betegség, és összefüggésben lehet az embernek saját teste iránt érzett elégedetlenségével.
A második évad 9. epizódjában („Rose és Raven Rosenberg”) a fejüknél összenőtt sziámi ikerpárt választanak szét. A történethez hasonló eset már megtörtént 2000-ben, amikor is a fejüknél összenőtt ikrek egyike meghalt a műtőasztalon, s később a másik is követte.[3]
A második évad 10. epizódjában („Kimber Henry”) egy újságíró szeretne magának mellimplantátumokat beültetni, hogy tapasztalatot szerezzen új könyve megírásához. A valóságban egy kanadai férfi mellimplantátumokat ültettetett be magának, hogy megnyerjen egy fogadást. Viszont a sorozattal ellentétben itt a férfi megtartotta a melleit.[4]
A harmadik évad 1. epizódjában („Momma Boone”) látható eset alapja egy eset, mely során egy kövér nő meghalt, mikor az életmentők le akarták őt választani egy kanapéról, amivel gyakorlatilag összenőtt, mivel már több éve rajta feküdt.[5]
A harmadik évad 13. epizódjában („Joy Kringle”) a páciensben egy tizenhét éve megkövesedett magzatot találtak. Ez egy valós szindróma, mely során a méhen kívüli terhesség idején elpusztul a magzat, de valami oknál fogva a helyén marad. Egy hetvenhat éves nőben találtak már 49 éves, és egy hatvanhét éves nőben egy 39 éves magzatot.[6]
↑ Entertainment Weekly. [2008. szeptember 5-i dátummal az eredetiből archiválva]. (Hozzáférés: 2021. szeptember 23.)
↑ Surviving Siamese twin Gracie goes home to Gozo. [2008. február 10-i dátummal az eredetiből archiválva]. (Hozzáférés: 2021. július 20.)
↑ Man has breasts fitted for a bet Archiválva 2008. május 13-i dátummal a Wayback Machine-ben Ananova
↑ WFTV 480-Pound Woman Dies After Six Years On Couch. [2009. április 2-i dátummal az eredetiből archiválva]. (Hozzáférés: 2009. április 14.)
↑ http://www.taiwanheadlines.gov.tw/20000106/20000106s5.html Archiválva 2006. július 3-i dátummal a Wayback Machine-ben Taiwan News
nip/tuck a tv.com-on Archiválva 2010. április 20-i dátummal a Wayback Machine-ben
Mundofox: Nip/Tuck hivatalos weboldal
MySpace: Hivatalos Nip/Tuck MySpace oldal
Kés/Alatt a PORT.hu-n (magyarul)
Sean McNamara •  Christian Troy •  Julia McNamara •  Matt McNamara •  Liz Cruz •  Kimber Henry
Annie McNamara •  Grace Santiago •  Gina Russo •  Adrian Moore •  Quentin Costa •  Kit McGraw •  Burt Landau •  Michelle Landau •  Marlowe Sawyer •  Olivia Lord •  Linda nővér
Escobar Gallardo •  Ava Moore •  A Késes •  James LeBeau •  Eden Lord •  Colleen Rose
A lap eredeti címe: „https://hu.wikipedia.org/w/index.php?title=Kés/Alatt&oldid=24562406”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 9., 13:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.